Resident Evil (séria)

Resident Evil je sci-fi hororová filmová séria, ktorá bola natočená medzi rokmi 2001 až 2016, pričom v roku 2020 bol natočený reboot s názvom Resident Evil: Welcome to Raccoon City. Filmová séria je inšpirovaná populárnou videohrou od spoločnosti Capcom. Prvý film série Režíroval Paul W.S. Anderson, ktorý neskôr pracoval aj na ďalších dieloch série. 

Prvých šesť filmov sleduje postavu Alice (Milla Jovovich), bývalú bezpečnostnú špecialistku, ktorá bojuje proti Umbrella Corporation, ktorá spustila zombie apokalypsu. Z herných postáv sa vo filme objavujú Claire Redfield, Jill Valentine, Chris Redfield, Leon S. Kennedy a Albert Wesker.

Hoci filmy získali prevažne negatívne recenzie, celosvetové tržby série presiahli 1,2 miliardy dolárov. Resident Evil sa stal najvýnosnejšou filmovou sériou založenou na videohre, ako aj najvýnosnejšou hororovou sériou a najvýnosnejšou zombie filmovou sériou. Zároveň drží rekord v počte filmových adaptácií videohier.

 Filmy zo série 
Resident Evil je prvý film série, natočený v roku 2002. Režíroval ho Paul W.S. Anderson.

V hlavných úlohách sa predstavili: Milla Jovovich, Eric Mabius, James Purefoyl, Michelle Rodriguez, Michaela Dicker, Martin Crewes, Colin Salmon, Heike Makatsch, Joseph May, Liz May Brice a Jason Isaacs. 

Resident Evil: Apokalypsa je druhým filmom série, natočený v roku 2004. Režíroval ho Alexander Witt podľa scénára Paula W.S. Andersona.

V hlavných úlohách sa predstavili: Milla Jovovich, Sophie Vavasseur, Thomas Kretschmann, Sienna Guillory, Iain Glen, Oded Fehr, Sandrine Holt, Jared Harris, Mike Epps a Zack Ward.

Resident Evil: Zánik je tretím filmom série, natočený v roku 2007. Film režíroval Russell Mulcahy a bol produkovaný Paulom W.S. Andersonom. Tento film je inšpirovaný rôznymi prvkami zo série hier, a konkrétne sa zameriava na prvky z Resident Evil: Code Veronica. Dej sa odohráva na púšti.

V hlavných úlohách sa predstavili: Milla Jovovich, Oded Fehr, Mike Epps, Jason O'Mara, Ali Larter, Madeline Carroll, Iain Glen, Ashanti,Christopher Egan a Spencer Locke.

Resident Evil: Afterlife je štvrtý film série, natočený v roku 2010. Film opäť režíroval Paul W.S. Anderson, pričom sa podieľal aj na scenári k filmu. Vo dej sa zameriava na boj preživších proti Umbrella Corporation.

V hlavných úlohách sa predstavili: Milla Jovovich, Boris Kodjoe, Wentworth Miller, Spencer Locke, Ali Larter, Shawn Roberts, Norman Yeung, Kim Coates a Sienna Guillory.

Resident Evil 5: Odveta je piaty film série, natočený v roku 2012. Film režíroval, produkoval Paul W.S. Anderson a napísal k nemu aj scenár. 

V hlavných úlohách sa predstavili: Milla Jovovich, Michelle Rodriguez, Boris Kodjoe, Aryana Engineer, Colin Salmon, Oded Fehr, Mika Nakašima, Megan Charpentier, Kevin Durand, Johann Urb, Li Ping-ping, Shawn Roberts a Sienna Guillory.

Resident Evil: Posledná kapitola je posledný diel filmovej série, ktorý bol uvedený do kín v roku 2016. Film režíroval Paul W.S. Anderson, ktorý sa vrátil aj ako scenárista a producent. Jedná sa o prvý film zo série, ktorý bol uvedený v 3D.

V hlavných úlohách sa predstavili: Milla Jovovich, Shawn Roberts, Ruby Rose, Ali Larter, William Levy, Eoin Macken, Iain Glen, Fraser James, Rola a Ever Gabo Anderson.

Resident Evil: Welcome to Raccoon City je reboot filmovej série Resident Evil z roku 2020, ktorý režíroval Johannes Roberts. Vo filme, sa neobjaví nikto z pôvodného hereckého obsadenia. 

V hlavných úlohách sa predstavili: Kaya Scodelario, Robbie Amell, Tom Hopper, Hannah John-Kamen, Nathan Dales, Avan Jogia, Donal Logue, Chad Rook, Lily Gao a Neal McDonough.
 Zdroj 

Kategória:Filmy USA
Kategória:Hororové filmy USA
Kategória:Filmové série USA